Sanjay Leela Bhansali gave Deepika Padukone Rs 500 for 'Padmaavat' - Hindi News, India TV
Hindi News सिनेमा बॉलीवुड ‘पद्मावत’ के लिए करोड़ों की फीस...
India TV Entertainment Desk 23 Feb 2018, 8:55:43 IST
मुंबई: बॉलीवुड अदाकारा दीपिका पादुकोण के अभिनय से सजी पिछले दिनों आई संजय लीला भंसाली फिल्म ‘पद्मावत’ को लेकर देशभर में खूब बवाल हुआ। लेकिन फिल्म रिलीज होने के बाद इसने बॉक्स ऑफिस पर सफलता के झंडे गाड़ दिए। दीपिका ने फिल्म में अपनी बेहतरीन अदाकारी के लिए न सिर्फ दर्शकों और समीक्षकों बल्कि फिल्मी हस्तियों के बीच खूब वाह-वाही लूटी। वहीं दूसरी ओर फिल्म के निर्देशक भंसाली ने भी उनके काम से अभिभूत होकर उन्हें 500 रुपये का नोट भी दिया था।
फिल्म में दीपिका के अभिनय से भंसाली इतना खुश थे कि उन्होंने दीपिका को 500 रुपये का नोट दिया था, जो दीपिका के लिए उनके करोड़ों रुपये की फीस से ज्यादा मायने रखता है। संजय लीला भंसाली ने कहा, "दीपिका बेहतरीन अभिनेत्रियों में से एक हैं। दीपिका ने फिल्म में जौहर करने से पहले महिलाओं को जिस6 तरह से संबोधित किया, वह मुझे बहुत भाया।“
उन्होंने आगे कहा, “मैं यह देखकर अभिभूत हो गया कि उन्होंने कैसे इस दृश्य को अच्छे से संभाला। इसके लिए मैंने उन्हें 500 रुपये का नोट दिया था। मुझे यकीन है कि सराहना भरा यह नोट उनके लिए करोड़ों रुपये की फीस से अधिक मूल्यवान है।" गौरतलब है कि 100 करोड़ क्लब में शामिल होने वाली 'पद्मावत' दीपिका की 7वीं फिल्म बन गई है।